open-index/open-wikipedia-markdown huggingface dataset:
Praha hlavní nádraží

[thumb|O antigo hall Art Nouveau como café en outubro do [2005 (o café só existiu ata setembro do 2012).]]
thumb|A antiga entrada principal, actualmente entrada ao Café Fanta *(Fantova Kavárna)*.
A **Praha hlavní nádraží** (en galego **Estación Principal de Praga**, abreviada como ***Praha hl.n***) é a estación máis grande e importante de Praga (República Checa).

## Historia 
A estación foi aberta en 1871 baixo o nome **Franz Josef Station** en homenaxe ao Arquiduque Francisco Xosé. Durante a Primeira República e entre 1945 e 1953 a estación foi chamada **Wilsonovo nádraží** (en galego *Estación Wilson*) en honor ao Presidentes dos Estados Unidos de América Woodrow Wilson. A súa estatua permaneceu no parque en fronte da estación ata a súa destrución polas autoridades alemás cando os Estados Unidos tomaron parte na Guerra en 1941. A nova estatua de Woodrow Wilson atópase agora no lugar (2012). No 2010, na estación operaron 132.560 trens e por ela pasaron 22 millóns de pasaxeiros.

O edificio Art Nouveau da estación e o vestíbulo da estación foron construídos entre 1901 e 1909, sendo deseñados polo arquitecto checo Josef Fanta, no lugar da antiga estación neorrenacentista. A estación foi ampliada cunha nova terminal construída entre 1972 e 1979, incluíndo a estación de metro e unha rúa principal no teito da terminal. A construción da nova terminal requiriu da utilización de boa parte do parque, e a construción da rúa cortou o vestíbulo neorrenacentista da estación á cidade. No 2011 rematou unha nova remodelación da estación por parte da empresa italiana Grandi Stazioni, que a alugou por espazo de 30 anos dende 2002.

## Servizos 
### Servizos de longa distancia 
A estación é un importante centro de transportes internacional, contando con servizos a Alemaña (Munich/Nuremberg, Bavaria-Bohemia RE (Regio-Express) e servizos de EuroCity/EuroNight a Berlín, Dresden e Hamburg); Polonia, Eslovaquia, Austria, Hungría, Suíza, Países Baixos, Serbia, e Croatia no verán. As liñas son operadas por trens express, así como por trens Pendolino ČD Class 680.

### Servizos nacionais 
Ademais das liñas internacionais, da Estación Principal de Praga saen trens cara ás principais cidades checas como Brno, Plzeň, České Budějovice e Olomouc.

### Servizos de proximidades 
Á Estación Principal chegan a meirande parte das liñas de Esko Prague que non son operados na próxima Praha Masarykovo nádraží.

### Transporte urbano 
A estación conta cunha estación da Liña C Metro de Praga, así como numerosas liñas de tranvía fora da estación.

thumb|left|800px|Entrada principal (antes da reconstrución)

## Notas 
## Véxase tamén 
### Ligazóns externas 
* Información da estación
Vehículo anfibio

[miniatura|dereita|Vehículo anfibio de asalto anfibio [AAV-7 da Armada Española desprazándose na praia de Santander (Cantabria).]]
[miniatura|dereita|[Drozd anfibio vehículo no Exército 2020 exposición.]]

Un **vehículo anfibio** (ou, simplemente, **anfibio**), é un vehículo que pode operar tanto en terra como na auga (mares, lagos, ríos) feito polo que recibe o cualificativo (o nome) de *anfibio*.

A definición aplícase tanto a vehículos terrestres como marítimos, e de calquera envergadura, tanto con motor como sen el, incluíndo bicicletas, automóbiles, barcos, aeroescorregadores, hidroavións  dotados de tren de aterraxe e capaces, por tanto, de aterrar nunha pista convencional.

Teñen especial relevancia os vehículos militares de asalto anfibio pola súa capacidade para transportar tropas de asalto de infantaría, xunto co seu material, e desembarcalas en terra sen a necesidade dun peirao ou porto practicábel.

Estritamente, os vehículos militares anfibios foron desenvolvidos e perfeccionados especialmente durante e a partir da segunda guerra mundial, e máis en concreto polas potencias belixerantes implicadas na Guerra do Pacífico (1941-1945), como o Xapón e os Estados Unidos.

Este foi un feito derivado da experiencia na *Guerra anfibia* da primeira guerra mundial, e da necesidade de perfeccionar esta arte. Tanto é así que as lanchas LCVP (da siglas en inglés de *Landing Craft, Vehicle, Personnel*) chegaron a seren consideradas como a arma máis importante da segunda guerra mundial pola súa capacidade de manter un continuo abastecemento e refresco de tropas.

## Notas 
## Véxase tamén
AC-221

A **AC-221** (na provincia da Coruña), é unha estrada da Rede Secundaria da Xunta de Galicia que une as localidades da San Pedro de Nós (Oleiros) e Mabegondo (Abegondo); atravesa os concellos de Oleiros, Cambre e Abegondo. Ten unha lonxitude de 13,61 quilómetros e iníciase nun cruzamento coa AC-12 en San Pedro de Nós (Oleiros) e finaliza nun cruzamento coa AC-542 en Mabegondo (Abegondo).

## Percorrido 
A estrada inicia o seu percorrido arredor do km 7,5 da AC-12 no Seixal en San Pedro de Nós (Oleiros), para dirixirse cara aos lugares da Veiga, O Vilar e Vilanova para pasar despois aos Vilares na parroquia de Iñás. Neste punto crúzase coa estrada DP-1707 (que une o núcleo de Oleiros co lugar de Carballas en Pravio, nas inmediacións da vila de Cambre). A continuación entra no concello de Cambre no lugar do Pombo en Pravio e no lugar de Catro Camiños crúzase coa estrada AC-214 (que une Guísamo en Bergondo con Sigrás) para pasar despois baixo a AP-9 e entrar na parroquia de Cecebre no lugar de Quintán, dirixíndose cara a literaria Fraga de Cecebre e o lugar de Apeadeiro, pasando baixo a vía férrea (liña León–A Coruña). Neste lugar atópase o acceso ao apeadoiro de Cecebre. A vía continúa no lugar de Galiñeiros e pasa sobre a presa de Cecebre para entrar na parroquia de Bribes polo lugar de Nebrixe. Neste punto parte a DP-0102 cara a estrada DP-1704 (que une Cambre con Carral) pasando pola igrexa parroquial de San Cibrán de Bribes. Tras cruzar o encoro pola ponte sobre o río Barcés (que pertence como todo o encoro ao concello da Coruña) entra no concello de Abegondo no lugar de Orto de Arriba en Orto. A estrada segue pola parroquia de Crendes, pasando polos lugares de Tras da Igrexa e Vilar para continuar na parroquia de Mabegondo polos lugares de Lamansián e Marces, onde finaliza na estrada AC-542 arredor do km 7.

## Galería de imaxes 

Ficheiro:Baliza kilométrica do Plan Peña de 1939 na AC-221, San Pedro de Nós (3).jpg|Baliza quilométrica do Plan Peña de 1939 en San Pedro de Nós

## Notas
Natascha McElhone

**Natascha McElhone**, nada como **Natascha Taylor** o 14 de decembro de 1969 en Surrey, é unha actriz inglesa de ascendencia irlandesa. Ten traballado no teatro, no cinema e na televisión, mais é principalmente coñecida pola súa participación en filmes como *Ronin*, *The Truman Show* ou *Solaris*. Máis recentemente, interpretou o papel de Karen van der Beek na serie de televisión estadounidense *Californication*.

## Filmografía 
## Videoxogos 
## Véxase tamén 
### Ligazóns externas 
*
Anfibio (homónimos)

**Anfibio**, **anfibia** ou **anfibios** pode referirse a:

* ***Bioloxía*** 
** Os **anfibios** (*Amphibia*), clase de vertebrados que inclúe a todos os anfibios, actuais e de épocas pasadas.
** Os **anfibios modernos** ou **lisanfibios** (*Lissamphibia*), clado que agrupa os anfibios actuais e os seus antecesores máis próximos.
* ***Transporte*** e ***exército***
** **Vehículo anfibio** (ou, simplemente, **anfibio**), vehículo que pode operar tanto en terra como na auga.
** **Avión anfibio**, aeronave que pode engalar e aterrar nun aeródromo como amarar na auga.
** **Buque de asalto anfibio**, nave de guerra capaz de transportar tropas de infantaría co seu material (incluído, segundo os modelos, o máis pesado —carros de combate, pezas de artillaría—), a calquera lugar e podelos desembarcar aínda sen existir peirao nin porto practicábel.
* **Guerra anfibia**, utilización do poder de fogo naval, loxística e estratexia para proxectar unha forza militar nunha praia.
Guerra anfibia

A **guerra anfibia** refírese á utilización de poder de fogo naval, loxística e estratexia, para proxectar unha forza militar nunha praia.

En tempos anteriores era o principal método de envío de tropas a un terreo descontinuo en poder do inimigo. Na era moderna a guerra anfibia persiste na forma de inserción de unidades comando por medio de minisumerxíbeis, botes patrulla e lanchas tipo Zodiac.

Na guerra moderna, unha chegada anfibia de tropas de infantaría a unha praia é a máis complicada de todas as manobras militares. A toma require un intricado nivel de coordinación de numerosos especialistas militares, incluíndo o fogo aéreo, naval, transporte, planeamento loxístico, equipo especializado, guerra en terra, tácticas, e un extensivo adestramento nos aspectos desta manobra por parte do persoal involucrado.
Salientia

***Salientia*** é un clado de anfibios que inclúe ás ras e os sapos modernos (anuros) e a todas as formas fósiles relacionadas, sendo *Triadobatrachus*, do triásico inferior de Madagascar, o representate máis antigo do grupo.

*Salientia* é o grupo irmán de píntegas e tritóns (urodelos ou caudados) cos que forma o clado *Batrachia]* (batracios).

## Cladograma 
Cladograma baseado en Marjanović & Laurin (2007).

Ficheiro:Triadobatrachus BW.jpg|*Triadobatrachus*
Ficheiro:Prosalirus BW.jpg|*Prosalirus*
Ficheiro:New England Tree Frog - Litoria subglandulosa.jpg|*Litoria subglandulosa*

## Notas 
## Véxase tamén 
### Bibliografía 
* 
* Estes, R. & Reig, O. A. (1973): "The early fossil record of frogs: a review of the evidence. Pp. 11-63 In J. L. Vial (Ed.), *Evolutionary Biology of the Anurans: Contemporary Research on Major Problems*. CVolumbia, University of Missouri Press.
* Evans, S. E. & Borzuk-Bialynicka, M. (1998): "A steam-group frog from the Early Triassic of Poland". *Acta Paleontologica Polonica*: **43**: 573-580.
* Gao, K.-Q. & Chen, S. (2004): "A new frog (Amphibia: Anura) from the Lower Cretaceous of Western Liaoning, China". *Cretaceous Research* **25**: 762-769.
* Roelants, K. & Bossuyt, F. (2005): "Archaeobatrachian Paraphyly and Pangaean Diversification of Crown-Group Frogs". *Systematic Biology* **54** (1): 111-126.
* Sanchiz, B. (1998): *Encyclopedia of Paleoherpetology*. Part 4. München: Pfeil.
* Shubin, N. H. & Jenkins, F. A. (1995): "An Early Jurassic jumping frog". *Nature* **377**: 49-52. 
* Wang, Y. *et al.* (2007): "A juvenile anuran from the Lower Cretaceous Jiufotang Formation, Liaoning, China". *Cretaceous Research* **28** (2): 235-244.

### Outros artigos 
* Lisanfibios

### Ligazóns externas 
* Descrición do clado no sitio de *"Tree of Life"*.
Prodaná nevěsta

**Prodaná nevěsta** (*A noiva vendida*) é unha ópera cómica con música de Bedřich Smetana e libreto en checo de Karel Sabina. Foi estreada o 30 de maio de 1866 no Teatro Provisional de Praga (Boémia, Imperio Austríaco).

## Personaxes 
## Notas 
## Véxase tamén
ADN ribosómico

miniatura|400px|right|Disposición do ADNr eucariótico 18S, 5.8S e 28S en tándem.O ADNr 5S codifícase separadamente.**NTS**: espazador non transcribíbel,**ETS**: espazador transcribíbel externo,**ITS**: espazador transcribíbel interno.

O **ADN ribosómico** (**ADNr** ou **rDNA**) é unha secuencia de ADN contida nos cromosomas que codifica ARN ribosómico (ARNr). Estas secuencias regulan a transcrición e iniciación da amplificación e conteñen segmentos espazadores transcribíbeis e non transcribíbeis. As unidades de transcrición do ARN ribosómico agrúpanse en tándem. Estas rexións de ADNr denomínanse tamén rexións de organización do nucléolo.

No xenoma humano existen cinco cromosomas con ADN ribosómico: os cromosomas 13, 14, 15, 21 e 22.

O nivel baixo de polimorfismo na unidade de transcrición do ADNr permite a caracterización de cada especie usando só uns poucos exemplares e fai que este ADN sexa útil para a comparación interespecífica.

Ademais, as repeticións das diferentes rexións de codificación do ADNr mostran distintas taxas de evolución. Como resultado diso, este ADN pode proporcionar información sobre case calquera nivel sistemático.

## Notas 
## Véxase tamén 
### Outros artigos 
* ADN
* ADN mitocondrial
Parque provincial Monte Robson

O **Parque Provincial Monte Robson** é un gran parque provincial nas Montañas Rochosas do Canadá cunha área de 2249&nbsp;km². O parque está localizado completamente dentro da Columbia Británica, lindeira co Parque Nacional Jasper na provincia de Alberta. Foi creado de forma legal en 1913, o mesmo ano que foi ascendido por primeira vez o monte Robson por un grupo liderado por Conrad Kain.

A primeira pista turística foi construída en 1913 polo provedor do Parque Nacional Jasper, Donald "Curly" Phillips, paralelo ao río Robson até o lago Berg.

De maio a setembro, o centro de visitantes está aberto, ao sur do miradoiro do Monte Robson na estrada Yellowhead. Os únicos servizos dentro do parque son unha combinación de gasolineira e cafetaría no citado miradoiro.

Para chegar ao parque, hai que coller a estrada Yellowhead durante 390&nbsp;km ó oeste de Edmonton ou 290&nbsp;km ó leste de Prince George.

## Lugar Patrimonio da Humanidade 
[miniatura|[Lago Kinney.]]

O Parque Provincial Monte Robson foi declarado pola UNESCO como lugar Patrimonio da Humanidade en 1990, na extensión que fixo do conxunto doutros parques nacionais e provinciais que forman o Parque das Montañas Rochosas Canadenses declarado Patrimonio da Humanidade en 1984, pola inmensa zona de cumes, glaciares, lagos, fervenzas, canóns e grutas calcarias que forman unha paisaxe montañosa espectacular. Aquí atópase o sitio fosilífero de Burgess Shale, famoso polos restos de animais mariños de corpo brando que contén.

## Notas 
## Véxase tamén 
### Ligazóns externas 
* Parques da Columbia Británica - Sitio web do Parque Provincial Monte Robson.
* Rexistro na base de datos da ONU.
Johann Joseph Fux

**Johann Joseph Fux**, nado en 1660 en Hirtenfeld (Ducado da Estíria, Sacro Imperio Romano Xermánico) e finado o 13 de febreiro de 1741 en Viena (Sacro Imperio Romano Xermánico), foi un compositor e pedagogo austríaco de finais do Barroco. Foi o introductor da escola napolitana en Austria a pesar do seu ton xeralmente frío e académico. Entre a súa obra salienta o tratado de composición *Gradus ad parnassum*.

## Notas
Os malos pastores

miniatura|240px|Louis Malteste, 1897

***Os malos pastores*** (título orixinal en francés: *Les Mauvais Bergers*) é unha obra de teatro escrita por Octave Mirbeau en 1897, drama en cinco actos en prosa que se representou por primeira vez o 14 de decembro de 1897 no teatro do Renacemento, París, con Sarah Bernhardt e Lucien Guitry, os dous grandes actores de teatro da época.

## Sinopse 
Trátase dunha traxedia proletaria, a historia dunha folga obreira, organizada por un líder anarquista, Jean Roule. Os folguistas tópanse de fociños coa intransixencia de Hargand, o patrón, e do goberno, que envía ás tropas para esmagar aos insurxentes.

No quinto acto triunfa a morte, pechando a porta a calquera xerminación futura: Madeleine, a moza obreira, amante de Jean Roule, é asasinada ao seu carón polo que o neno que agardaban non verá endexamais a luz.

## Tradución ao galego 
No ano 2010 foi publicada en galego por Biblioteca-Arquivo Teatral Francisco Pillado Mayor, en tradución de Maria Obdulia Luis Gamallo.

## Véxase tamén 
### Ligazóns externas 
* «Introdución» de Maria Obdulia Luis Gamallo.
* «Mirbeau, Un dramaturgo rebelde en galego» artigo de Xesús González Gómez.
Amorebieta-Etxano

**Amorebieta-Etxano**, chamado habitualmente **Amorebieta** (en éuscaro: *Zornotza*, en referencia ao antigo Meiriñado de Zornotza) é un municipio da provincia de Biscaia, Euskadi. Atópase na comarca de Durangaldea.

Constituíuse como municipio o 26 de xaneiro de 1951 coa unión dos elizates de Amorebieta e Etxano.

No seu termo está asentada unha importante factoría de Alcoa.

## Galería de imaxes 

Ficheiro:Amorebieta-Echano 01.JPG|Glorieta central de Amorebieta e escultura de Andrés Nagel, coñecida popularmente como *La Patata*.
Ficheiro:Amorebieta-Echano - Santa Maria de la Asuncion 01.jpg|Parroquia de Santa María de la Asunción
Ficheiro:Amorebieta-Echano - San Juan Bautista de Larrea (Santuario-Convento de la Virgen del Carmen) 07.jpg|Igrexa de San Xoán Bautista

## Véxase tamén 
### Ligazóns externas 
* Sitio web do concello
Asociación Española de Normalización y Certificación

A **Asociación Española de Normalización y Certificación** (**AENOR**) é unha organización privada, independente e sen fins de lucro dedicada á normalización e certificación da calidade no Estado español. 

## Historia
Constituíuse en 1986, coincidindo coa entrada de España na Comunidade Económica Europea. Até entón a normativa de normalización era responsabilidade do *Instituto de Racionalización y Normalización* (IRANOR), entidade pública creada en 1945 dependente do Consello Superior de Investigacións Científicas.

esquerda|miniatura|180x180px|Empresa certificada por **Aenor**.

## Historia
No primeiro ano creáronse os primeiros 24 comités técnicos de normalización, herdando o traballo de IRANOR, partindo de 7.810 normas, xa existentes.

En 1992, coa celebración do Cumio da Terra no Río de Xaneiro, iniciáronse as políticas ambientais nas empresas, ISO 14000. Os primeiros certificados de AENOR desta norma son de 1994 e xa se levan emitidos máis de 6.900 certificados.

En 2011, no seu 25 aniversario, AENOR contaba con 200 Comités Técnicos de Normalización, 28.000 normas e máis de 90.000 produtos exhiben a marca N. Nestes anos lévanse emitido máis de 60.000 certificados de sistemas de xestión.

## Véxase tamén 
### Outros artigos 
* Acreditación
* Auditoría
* Auditoría de calidade
* Auditoría informática
* Certificación de produto
* Certificación ecolóxica
* Certificación enerxética
* Certificación forestal
* IEC
* CENELEC
* EFQM
* ETSI
* ISO (Organización Internacional para a Estandarización)
* ISO 9001
* ISO 14000
* ISO 26000
* ISO/IEC 17025
* Norma reguladora
* Norma técnica
* Normalización
* OEKO-TEX
* PMBOK
* Seguridade alimentaria
* Sistema de xestión ambiental
* TQM
* UNE
* Xestión da calidade

### Ligazóns externas 
* Páxina web de AENOR
Gran

* **Gran**, porción moi pequena dun corpo, xeralmente de forma arredondada. Cantidade mínima de calquera cousa.
* **Gran**, semente dos cereais. 
* **Gran**, tipo de froito, cariópside. 
* **Gran**, lesión cutánea, que polo seu aspecto recorda a semente dos cereais, producida polo levantamento da epiderme a consecuencia da picadela dun insecto, dunha doenza, ou pola obstrución por sebo e queratina da canle do folículo piloso, **a acne**, aldroga, ampola, bocha, bóchega, bóldrega, borrecas, boza, roncha, vexiga, vincha, vinchoca.
* **Gran**,  forma de agregación das partículas que constitúen unha substancia e que determinan a maior ou menor aspereza ao tacto. Gran da madeira.
* **Gran mineral**, fragmento apenas perceptíbel de rocha.
* **Gran**, medida de masa obsoleta equivalente a uns cinco centigramos.
* **Gran métrico**,  unidade de medida usada en xoiaría; cuarta parte dun quilate.
* **Gran** en fotografía, cada unha das manchas negras ou grises, constituídas por unha acumulación de partículas de prata reducida, que no seu conxunto forman a imaxe fotográfica. 
***Gran**, parte exterior das peles curtidas.
***Gran**, serie de televisión da BBC.
A Aradiza, Xuño, Porto do Son

**A Aradiza** é un lugar da parroquia de Xuño no concello coruñés de Porto do Son, na comarca de Noia. Segundo o padrón municipal (INE 2020) ten 3 habitantes (1 home e 2 mulleres).

## Lugares e parroquias 
### Lugares de Xuño 
### Parroquias de Porto do Son
Nó (botánica)

[miniatura|dereita|220px|Nó no tronco dunha [árbore en Norfolk, Inglaterra.]]
En botánica, o **nó** ou a **broulla** é a parte avultada no talo de certas plantas dende onde nacen as follas. A porción de talo que separa dous nós denomínase entrenó.

Internamente, a organización dos tecidos nun nó é diferente á dun entrenó, por mor a que nos nós existe a conexión do sistema vascular entre a folla e mailo talo.
É común en vexetais coma a cana ou as gramíneas.
Nó

[miniatura|250px|Algúns nós: 1. Splice 2. Manrope knot 3. [Nó torto 4. Rosebud stopper 5. Matthew Walker knot 6. Shroud knot 7. Turks head knot 8. Nó botón, nó oito 9. Nó dereito 10. Volta con dous cotes.]]

Un **nó** é un método de asegurar que se fai cun ou varios obxectos lineares flexíbeis (fío, corda...) e que se aperta tirando dos dous cabos, de maneira que sexa difícil de soltar por si só. Pode consistir nun anaco dun ou máis segmentos de corda, fibra, nailon, fitas e até mesmo correntes entrelazadas de xeito que permiten que a liña se prenda a si mesma ou a algún outro obxecto, a carga. Os nós téñense estudado dende a antigüidade, incluso na matemática: teoría dos nós.

## Véxase tamén 
### Outros artigos 
* Lazo
Cana (homónimos)

O termo **Cana** pode referirse a:

***Cana**,  cana común (*Arundo donax*), especie de planta herbácea común en Galiza;
***Cana**, en botánica, denominación común de diversas plantas, canaveira, canavela, canivela; 
***Cana de azucre**, planta herbácea tropical da familia das gramíneas (*Saccharum officinarum*), cultivada para a obtención do azucre; 
***Cana**, talo de moitas gramíneas, cilíndrico, oco e con nós, canaveira, canavela, canivela; 
***Cana**, póla magra dunha árbore;
***Cana**, instrumento para pescar, feito orixinariamente co talo dunha cana (cana de pescar); 
***Cana**, parte da bota, media ou calcetín que cobre o tornecelo ou parte da perna; 
***Cana**, vara dos foguetes, canaveira, canavela, canivela; 
***Cana**, ferramenta do oleiro para modelar e alisar, de distinta forma e tamaño segundo a peza que se estea a traballar, canaveira;
***Cana**, calquera obxecto, oco e cilíndrico, de forma semellante ao talo das gramíneas, cano, canaveira, canavela, canivela;
***Cana**, parte interior e mol dos ósos ou dunha árbore, Cana dos ósos, medula; 
***Cana**, pelo que tornou branco;
***Cana**, fuste da columna;
***Cana da áncora**, parte da áncora comprendida entre a cruz e o arganeo; 
***Cana do remo**, parte do remo delgada, longa e arredondada; 
***Cana do temón**, panca de madeira ou de ferro con que se fai xirar o temón;
***Cana**, doce de forma cilíndrica e alongada; 
***Cana**, nome que se lle dá á *cachaça*, aguardente producida a partir da destilación do zume da cana de azucre.

Como topónimo, pode referirse a:

;En Galiza
***Pai da Cana**, lugar da parroquia de Conxo no concello de Santiago de Compostela;
***O Souto da Cana**, lugar da parroquia de Meá no concello de Mugardos;
***Canadelo**, lugar da parroquia de Chenlo, no concello do Porriño;
***Canai**, lugar da parroquia de Perdecanai, no concello de Barro;
***Os Canavás**, lugar da parroquia de Senra, no concello de Ortigueira;
***Canavelas**, lugar da parroquia de Castromao, no concello de Celanova;
***O Canavello**, lugar da parroquia de Illán, no concello de Begonte;
***Canavoso**, lugar da parroquia de Cuíña, no concello de Oza-Cesuras.

## Véxase tamén
### Outros artigos
* **Caná**, vila de Galilea onde Xesús Cristo realizou o seu primeiro milagre.
Joshua Redman

**Joshua Redman**, nado en Berkeley (California) o 1 de febreiro de 1969, é un saxofonista e compositor de jazz que traballa para Nonesuch Records. Gañou o premio Thelonious Monk International Jazz Saxophone Competition de 1991.

## Traxectoria 
Joshua Redman era fillo do saxofonista tenor Dewey Redman e da bailarina Renee Shedroff. Seu pai era afroamericano e súa nai era xudía . Tocou varios tipos de música no Centro para Música Mundial en Berkeley, onde súa nai estudou baile indio. Ao largo dos seus estudos foi influenciado por músicos e grupos musicais como Jody Diamond, John Coltrane, Ornette Coleman, Cannonball Adderley,os Beatles, Aretha Franklin, osTemptations, Earth, Wind and Fire e Led Zeppelin meteron a Joshua máis profundamente na música. Comezou tocando o clarinete a idade de nove anos, pero un ano máis tarde, comezou co saxofón tenor, instrumento co que fixo a súa carreira musical.

Graduouse no Berkeley High School , no que formou parte do grupo de Jazz do instituto, e no 1991 graduouse en Harvard, a vez que foi aceptado pola Escola de dereito da Universidade de Yale. Algúns dos seus amigos convencerono para trasladarse para Nova York , e posteriormente viuse involucrado no mundo do jazz e empezou a relacionarse con outros grandes artistas do jazz da súa época como Peter Bernstein, Larry Goldings, Kevin Hays, Roy Hargrove, Geoffrey Keezer, Leon Parker, Jorge Rossy e Mark Turner.

Redman gañou o Thelonious Monk *International Jazz Saxophone Competition* no 1991, e aí empezou a súa verdadeira carreira musical. Despois disto , Redman conseguiu un contrato con Warner Bros. O seu primeiro álbum titulouse Choices   e publicou o seu segundo álbum, *Wish**,* organización non lucrativa que presenta jazz, SFJAZZ . Logo Redman e outros directores desta organización decidiron formar o *Colectivo SFJAZZ*, do que Joshua formaría parte e este proxecto estreouse no 2004 .No  ano 2007 Redman comunicou que deixaba de formar parte tanto da *SFJAAZ* como do *Colectivo SFJAAZ*  para experimentar outras cousas na súa vida .

Polo 1995, Redman, saliu nunha novela de televisión como un dos personaxes principais e tamén compuxo a banda sonora para unha película (*Love and Betrayal: The Mia Farrow Story*, 1995). No 2009 Redman comezou a formar parte dunha nova banda colaborativa: *James Farm*, constituída polo pianista Aaron Parks, o baixista Matt Penman, e o batería Eric Harland. Publicaron o primeiro álbum en abril de 2011.

## Notas
John Amos

**John Amos**, nado en Newark (Nova Jersey) o 27 de decembro de 1939 e finado nos Ánxeles (California) o 21 de agosto de 2024, foi un actor e deportista estadounidense, coñecido polo seu papel de James Evans Sr. na serie de televisión *Good Times*. O seu traballo en televisión inclúe *The Mary Tyler Moore Show*, a miniserie *Roots*, e un papel recorrente en *The West Wing*.

## Filmografía 
Amos apareceu en numerosos filme como *Coming to America*, *Vanishing Point*, *American Flyers*, *The Beastmaster* e *Die Hard 2*. Tamén protagonizou ''Let's Do It Again'' (1975) xunto con Bill Cosby e Sidney Poitier.
O Camiño Real, Aro, Negreira

**O Camiño Real** é un lugar da parroquia de Aro no concello coruñés de Negreira na comarca da Barcala. En 2018 tiña unha poboación de 27 habitantes segundo datos do Instituto Nacional de Estadística, dos cales 15 eran homes e 12 mulleres.
## Lugares e parroquias 
### Lugares de Aro 
### Parroquias de Negreira
Cassandra Clare

**Judith Rumelt**, máis coñecida polo seu pseudónimo de escritora **Cassandra Clare**, nada o 27 de xullo de 1973 en Teherán (Irán), é unha autora estadounidense de ficción adulto-xuvenil coñecida pola súa serie best-séller The Mortal Instruments.

## Traxectoria 
De pais estadounidenses naceu en Teherán (Irán). É filla do tamén autor Richard Rumelt e neta do produtor de cine Max Rosenberg.

Tras unha infancia na que viaxou moito (Suíza, Inglaterra, Francia...), afincouse nos Ánxeles para cursar a educación secundaria. A partir de entón compaxinou este lugar de residencia con Nova York, onde traballou en diversas revistas de entretemento, como *The Hollywood Reporter*.

Mentres vivía en California comezou a escribir fan ficion empregando o pseudónimo de Cassandra Clare. The Drako Triology, baseada en Harry Potter, en concreto no personaxe de ficción Drako Malfoy, e The Very Secret Diare baseado no Señor dos Aneis foron moi populares. Con todo, Cassie, retirou de Internet estas obras xusto antes de que saíra publicada a súa primeira novela, *City of Bones*.

É amiga da escritora Holly Black e, en ocasións, os seus libros sobrepóñense. Cassie fai referencia aos personaxes de Holly e viceversa, como en *Valliant* cos personaxes Val ou Luis de Holly.

Na actualidade reside en Amherst (Massachusetts) co seu marido Joshua Lewis e tres gatos.

## *City of Bones* 
En 2004, Cassie comezou a traballar na súa primeira novela, *City of Bones*, inspirada na paisaxe urbana de Manhattan. Esta novela foi lanzada por Simon & Schuster en 2007.

*City of Bones* é unha historia fantástica contemporánea que xira en torno os personaxes de Clary Fray, Jace Wayland e Simon Lewis. Esta novela converteuse nun auténtico best-séller do *New York Times* dende o seu lanzamento. *City of Ashes* e *City of Glass* completan a triloxía, da que saíu, en 2011, unha cuarta parte, *City of Fallen Angels* e en 2012 unha quinta, *City of Lost Souls*, convertendo a triloxía nunha saga que finalizou en 2014 coa sexta entrega, *City of Heavently Fire*.

En 2009, Cassie tamén anunciou unha nova triloxía, precuela da anterior saga, chamada The Infernal Devices ambientada no mesmo universo ca The Mortal Instruments, pero situada na era vitoriana. Libros que conforman esta triloxía: *Clockwork Angel*, publicado no 2010, *Clockwork Prince*, publicado no 2011, e *Clockwork Princess*, publicado no 2013.

En 2013, *City of Bones*, foi levado ao cine por Unique Features e Constantin Film. Foi Jessica Postigo quen escribiu o guión e foi protagonizada pola actriz Lily Collins, quen interpretou o papel protagoista con Clary Fray, e Jamie Campbell Bower, quen interpretou o de Jace Wayland.

## Véxase tamén 
### Ligazóns externas 
* Páxina web da autora
Munster Blackwater

O **Munster Blackwater** ou simplemente **Blackwater**, (en irlandés *An Abhainn Mhór* ou *An Abha Mhór* no dialecto de Munster) é un río irlandés que flúe a través dos condados de Kerry, Cork e Waterford. É un dos ríos de Irlanda nos que se dá mellor a pesca de salmóns e ten unha lonxitude total de 169 quilómetros.

Nace nas montañas Mullaghareirk do condado de Kerry, e atravesa as vilas de Mallow e Fermoy, xa no condado de Cork. Despois entra no condado de Waterford pasando por Lismore e Cappoquin, ata que finalmente desemboca no Mar Céltico.
The Truman Show

***The Truman Show*** é un filme estadounidense dirixido por Peter Weir e escrito por Andrew Niccol que se estreou en 1998. Está protagonizado por Jim Carrey, que interpreta a Truman Burbank, xunto con Laura Linney, Noah Emmerich, Ed Harris e Natascha McElhone. Conta a historia da vida dun home que non sabe que está a vivir nunha realidade contruída para un programa de televisión, que se emite sen interrupción en todo o planeta. Truman comeza a sospeitar da súa realidade e comeza un proceso sen volta atrás de descubrir a verdade sobre a súa vida.

A orixe de *The Truman Show* foi un guión de Niccol que foi inspirado por un episodio de *The Twilight Zone* titulado "Special Service". O proxecto inicial tiña un ton de suspense de ciencia ficción, coa historia ambientada na cidade de Nova York. Scott Rudin fíxose co guión, e inmediatamente puxo o proxecto en mans de Paramount Pictures. Brian De Palma era o director previsto antes de que Weir se fixese co filme por un orzamento de $60 millóns no canto dos $80 millóns iniciais. Niccol re-escribiu o guión ó mesmo tempo que os cineastas agardaban que Carry se puidese incorporar á rodaxe. A maioría da rodaxe fíxose en Seaside (Florida), nunha comunidade planificada situada na rexión de Panhandle de Florida.

O filme foi un éxito de recadación e da crítica, e conseguiu varias nomeamentos nos 71ª edición dos Oscar, nos Globos de Ouro, nos BAFTA e nos Saturn. *The Truman Show* foi analizado como unha tese sobre o cristianismo, a metafilosofía, a realidade simulada, o existencialismo e a realidade televisiva.

## Sinopse 
Truman Burbank é un home corrente e algo inxenuo que viviu toda a súa vida nun desas vilas onde nunca pasa nada. Porén, de súpeto, uns estraños sucesos fanlle sospeitar que algo anormal está ocorrendo.

## Personaxes 
* Jim Carrey como Truman Burbank
* Laura Linney como Meryl Burbank / Hannah Gill
* Ed Harris como Christof
* Noah Emmerich como Marlon / Louis Coltrane
* Natascha McElhone como Lauren Garland / Sylvia
* Brian Delate como Kirk Burbank / Walter Moore
* Holland Taylor como Angela Burbank / Alanis Montclair
* Harry Shearer como Mike Michaelson
* Paul Giamatti como Simeon
* Peter Krause como Laurence

## Galardóns e nomeamentos 
* 1998: 3 nomeamentos ó Oscar: Mellor director (Peter Weir), actor secundario e guión.
* 1998: 3 Globos de Ouro: Bso, actor drama (Jim Carrey) e actor secundario. 6 nomeamentos.
* 1998: 3 premios BAFTA: Mellor director, deseño de produción e guión orixinal. 7 nomeamentos.
* 1998: National Board of Review: Actor secundario (Ed Harris)

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic 
* Guión de The Truman Show
The Iron Lady

***The Iron Lady*** é un filme británico-francés dirixido por Phyllida Lloyd. O filme baséase na vida de Margaret Thatcher, a Primeira Ministra máis duradeira do século XX. Thatcher é interpretada principalmente por Meryl Streep, pero tamén, durante os seus anos de xuventude e inicios na política, por Alexandra Roach. O marido de Thatcher, Denis Thatcher, é interpretado por Jim Broadbent.

## Sinopse 
Relato biográfico sobre a vida política de Margaret Thatcher, unha muller de orixe humilde que foi quen de derrubar as barreiras que representaban o sexo e a clase social para converterse nunha dirixente política poderosa nun mundo dominado polos homes. A historia trata sobre o poder e o prezo que hai que pagar por el.

## Personaxes 
* Meryl Streep como Margaret Thatcher
* Jim Broadbent como Denis Thatcher
* Alexandra Roach como Margaret Thatcher de moza
* Harry Lloyd como Denis Thatcher de mozo
* Iain Glen como Alfred Roberts
* Olivia Colman como Carol Thatcher
* Anthony Head como Geoffrey Howe
* Nicholas Farrell como Airey Neave
* Richard E. Grant como Michael Heseltine
* Martin Wimbush como Mark Carlisle
* Paul Bentley como Douglas Hurd
* Robin Kermode como John Major
* John Sessions como Edward Heath
* Roger Allam como Gordon Reece
* Michael Pennington como Michael Foot
* Angus Wright como John Nott
* Julian Wadham como Francis Pym
* Nick Dunning como Jim Prior
* Ronald Reagan como el mesmo (imaxes de arquivo)
* Reginald Green como Ronald Reagan
*Susan Brown como June (coidadora de Margaret Thatcher)

## Galardóns e nomeamentos 
* 2011: Premios Oscar: Mellor actriz (Meryl Streep) e mellor maquillaxe.
* 2011: Globos de Ouro: Mellor actriz dramática (Meryl Streep).
* 2011: Premios BAFTA: Mellor actriz (Meryl Streep), maquillaxe e peiteado. 4 nomeamentos.
* 2011: Círculo de críticos de Nova York: Mellor actriz (Meryl Streep).
* 2011: Critics Choice Awards: Nomeada a mellor actriz (Streep) e maquillaxe.
* 2011: Screen Actors Guild: Nomeada a mellor actriz (Streep).

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes 
* Ficha en AllMovie 
*Ficha en bbfc *(en inglés)*
Río Mahon

[miniatura|260px|[Fervenza do río Mahon.]]
O **río Mahon** (en irlandés *An Mhachan*) é un río de Irlanda. Nace nas montañas Comeragh, no condado de Waterford e desemboca no mar Céltico. Nun dos treitos do seu curso forma unha fervenza cunha caída duns dezaoito metros. O río é moi popular entre os caiaquistas.
Pádel

miniatura|Padel area en ISPO 2014
O ***pádel*** é un deporte de raqueta que se practica por parellas nunha pista rectangular pechada de 10 × 20 m. A puntuación é igual ca no tenis, as pelotas son similares pero cun pouco menos de presión e a gran diferenza é que a pista ten paredes e as pelotas poden ser xogadas contra elas nunha maneira similar coma no squash.
## Historia
Este deporte foi inventado en Acapulco, México, por Enrique Corcuera en 1969. É moi popular na Arxentina, México e noutros países latinoamericanos; tamén en Europa, principalmente en España, aínda que agora empeza a difundirse rapidamente polo resto de Europa e outros continentes. A enorme popularidade do pádel ao longo da Costa do Sol e no sur de España expúxoo a un gran número de residentes británicos e turistas, e esta é unha das razóns de que o pádel empezase a coller pulo no Reino Unido.

O pádel é un deporte para todas as idades e habilidades, xa que é rápido e fácil de aprender, e é menos esixente fisicamente ca deportes similares como o squash. A maioría dos xogadores conségueno comprender nos primeiros 20 minutos de xogo e resúltalles fácil lograr un nivel de competencia; por iso a xente que o practica pode divertirse co pádel, xa que non é un deporte tan dominado pola forza, técnica e servizo coma no tenis (neste feito, o servizo en pádel é por abaixo).

O Padel Pro Tour (PPT) é o circuíto profesional de pádel que foi creado en 2005 como resultado dos acordos entre o grupo de organizadores de partidos de pádel, a Asociación de Xogadores Profesionais de Pádel (AJPP) e a Asociación Femenina Española de Pádel (AFEP).

En 2006 os gañadores foron Juan Martín Díaz e Fernando Belasteguín na categoría masculina e Lisandre (Neki) Berwig e Iciar Montes na feminina. Estes xogadores gañaron outra vez no 2007. Ambas as parellas dominaron o PPT durante esas temporadas gañando máis do 80 % dos torneos.

En 2011 un grupo de investidores privados logrou conseguir con éxito lanzar o deporte en 2011 no Reino Unido despois de moitos intentos fracasados doutros. Demostrouse ser moi difícil clasificar o deporte a pesar de que no exterior sempre estivo recoñecido.

## Resumo 
* **Xogadores:** xógase soamente de dobres.
* **Servizo:** ambos os servizos deben ser por debaixo.
* **Tanteo:** o método de puntuación é o mesmo ca no tenis.
* **Pelotas:** moi parecidas ás pelotas de tenis. Ás veces, úsanse as de tenis.
* **Raqueta:** sólida e adoita estar perforada.
* **Paredes:** as paredes úsanse como parte do xogo.

## Véxase tamén
### Ligazóns externas 
*Páxina web da Federación Internacional de Pádel
As Tres Irmás

**As Tres Irmás** (en inglés *The Three Sisters*) é o nome polo que se coñece a tres ríos de Irlanda; o río Barrow, o río Nore e o río Suir.

O Suir e o Nore nacen na mesma zona montañosa do condado de Tipperary, preto do monte Devil's Bit. Pola súa banda, o Barrow nace nas montañas Slieve Bloom, no condado de Laois. Os tres ríos desembocan no mar Céltico na mesma baía ó sueste da cidade de Waterford. A ponte de Barrow cruza dúas das "Tres Irmás", o Nore e o Barrow. Máis adiante, únense ó Suir nun lugar coñecido en irlandés como *Cumar na dTrí Uisce*, que en galego significa "A confluencia das tres augas".
Río Barrow

O **río Barrow** (en irlandés *An Bhearú*) é un río de Irlanda, que xunto co río Nore e o río Suir, forma parte do grupo coñecido como As Tres Irmás. O Barrow é o máis longo e importante dos tres, e cos seus 192 quilómetros, é o segundo río máis longo de Irlanda despois do río Shannon. Nace nas montañas Slieve Bloom, no condado de Laois e desemboca no Mar Céltico.

## Galería de imaxes 

Ficheiro:Graiguenamanach View From River Barrow SE 1997 08 27.jpg|Vista do Barrow ó seu paso por Graiguenamanach.
Ficheiro:River Barrow and WhitesCastle Athy.JPG|O río Barrow e o castelo de Athy ó fondo.
Ficheiro:IMG BarrowLBridge.jpg|O Barrow ó seu paso por Leighlinbridge, no condado de Carlow.
Ficheiro:Leighlinbridge3836.jpg|O Barrow co castelo de Leighlinbridge.
Río Lee

O **río Lee** (en irlandés *An Laoi*) é un río de Irlanda que flúe polo condado de Cork.

Nace nas montañas Shehy, ten uns noventa quilómetros de lonxitude e atravesa os encoros de Carrigadrohid e Inniscarra, xa que nel hai construída unha central hidroeléctrica. Máis adiante, atravesa a cidade de Cork, na que se divide e forma unha insua sobre a que está asentado o centro da vila. Finalmente, desemboca no mar Céltico. O río permite a pesca de salmóns en oito quilómetros do seu curso.

## Galería de imaxes 

Ficheiro:Cork river lee.jpg|Vista do Lee ó seu paso por Cork.
Ficheiro:Cork.Ireland. august 2006.jpg|Vista do Lee atravesando Cork.
Ficheiro:Inniscarra dam.jpg|Vista do encoro de Inniscarra.
Alexandra Roach

**Alexandra Roach**, nada en Ammanford (Carmarthenshire) en 1987, é unha actriz galesa de cinema e televisión. Destaca o seu traballo no serial televisivo en lingua galesa *Pobol Y Cwm*, no que participou de adolescente entre os anos 2003 e 2005. Interpretou a Margaret Thatcher de moza no filme *The Iron Lady*, protagonizado por Meryl Streep.

## Filmografía 
## Véxase tamén 
### Ligazóns externas 
*
Tero Pitkämäki

**Tero Kristian Pitkämäki**, nado en Ilmajoki (Finlandia) o 19 de decembro de 1982, é o primeiro lanzador de xavelina e antigo **campión mundial**. Fixo a mellor marca persoal en 91.53m, no ano 2005.

## Traxectoria profesional 
Pitkämäki rematou 8º na competición de xavelina para homes nos Xogos Olímpicos de 2004 co resultado de 83.01 m e dende entón desenvolveuse como un dos lanzadores de xavelina líderes mundiais. Dende agosto do 2005, cando lanzou 91.53 m, converteuse nun dos favoritos para o Campionato Mundial de Atletismo 2005, que foi celebrado no seu país de orixe. Porén, quedou tan só de cuarto cun resultado de 81.27 m. Pitkämäki gañou a súa primeira medalla quedando segundo nos Campionatos Europeos de Atletismo 2006.

O venres 13 de xullo do 2007, durante a Liga de Ouro 2007 estaba en Roma no Estadio Olímpico. Tero Pitkämäki lanzou unha xavelina demasiado lonxe e desviada á esquerda e pegoulle ao saltador francés Salim Sdiri nun lado do lombo. Sdiri foi levado a un hospital de Roma por urxencias aínda que presentaba feridas que non revestían gravidade.

O 5 de agosto Pitkämäki gañou o seu **4º triunfo finlandés** consecutivo cun lanzamento de 89.43 metros. No Campionato do Mundo de Atletismo 2007 en Osaka, Xapón, Pitkämäki gañou a súa segunda medalla de ouro en xavelina cun tiro de 89.16 metros. Co seu último tiro da competición, mellorou o seu resultado final a 90.33 metros.

O 5 de outubro do 2007, Tero Pitkämäki foi honrado como o **Atleta Europeo do Ano** pola Asociación de Atletas Europeos. As súas 11 marcas que perseguen o récord, incluíndo a marca de Campión Mundial, a Liga de Ouro en Oslo e París e a súa mellor marca, tamén en Europa, cun tiro de 91.23 metros foron os factores para escollelo. En decembro, Pitkämäki foi votado o Deportista finlandés do Ano polos membros da Asociación de Periodistas Finlandeses. Impúxose ao campión mundial de Fórmula Un Kimi Räikkönen entre outros.

## Notas 
## Véxase tamén 
### Bibliografía 
* http://www.iaaf.org/athletes/biographies/letter=0/athcode=177485/index.html 

### Ligazóns externas 
* https://web.archive.org/web/20120722192606/http://www.teropitkamaki.com/fi
Freixenet

**Freixenet** é unha empresa familiar catalá adicada á produción e comercialización de cava e viños. Actualmente o Grupo Freixenet ten 18 adegas en sete países.

## Historia 
A empresa ten as súas orixes na unión de dúas familias especializadas no sector do viño: os Ferrer, propietarios da herdade a Freixeneda orixinaria do século XIII, e os Salas, fundadores de Casa Sala. Pedro Ferrer Bosch casou con Dolores Sala Vivé. As orixes de Freixenet foron na produción de cava como alternativa á produción de viño en 1914. Nos anos 1920 e 1930 a marca comezou a acadar sona e ata en 1935 chegaron a vender cava nos Estados Unidos. A Guerra Civil Española fixo que a familia perdese o control da empresa que durante a guerra civil española e a segunda guerra mundial fixeron que a empresa crecese moi lentamente. En 1941 sacaron ao mercado a súa marca "Carta Nevada" e en 1974 Freixenet lanza "Cordón Negro" que véndese xa en máis de 140 países. Desde os anos 1970 Freixenet comezou a súa expansión nos mercados internacionais.

A día de hoxe Freixenet é a empresa que máis cava vende fóra de España. Dende os anos 1920 a empresa caracterízase por unha publicidade diferenciadora; Os seus carteis e dende 1977 polos seus anuncios de televisión polo Nadal.

## Marcas 
miniatura|Freixenet
miniatura|Viño Oroya, especial para suxi.

* Segura Viudas
* René Barbier
* Castellblanch
* Canals Nubiola
* Conde de Caralt
* Vionta (Albariño Rías Baixas)
* Morlanda
* Valdubón
* Henri Abelé
* Gloria Ferrer
* Sala Vivé
* Wingara Wine Group
* Yvon Mau
* Fra Guerau
* Viento Sur
* Arerunguá
* Solar Viejo
* Oroya (viño suxi)
* Terra Nova

## Véxase tamén 
### Outros artigos 
* Juvé y Camps

### Ligazóns externas 
* Páxina web de Freixenet 
* Vionta Albariño Rías Baixas
Raíña Lupa

[miniatura|Bautismo da raíña Lupa por Santiago Apóstolo. Fonte do Carme, [Padrón.]]
A **Raíña Lupa**, (tamén coñecida como Raíña Lopa, Raíña Luparia, Raíña Luca e Raíña Loba) é un personaxe da mitoloxía galega. 

## Lenda 
[miniatura|*[Faro de Vigo* do 24/7/1927. *Alegoría* de Camilo Díaz no Día de Galicia. Os touros da Raíña Lupa conducen os restos de Sant-Iago ao sagrado Libredón.]]
[miniatura|Mapa sobre a lenda xacobea da translación en *Historia del Apostol de Iesus Christo Sanctiago Zebedeo* de [Mauro Castellá Ferrer (1610).]]
Aparece no *Códice Calixtino*, no que se conta como en chegando os restos do apóstolo Santiago a Iria Flavia, son depositados na propiedade dunha señora chamada Lupa. Esta envíaos cabo do gobernador de Duio coa intención de que se desfaga deles, mais o gobernador non só non consegue tornalos de alí, senón que morre no intento.

Tempo despois volven os discípulos co corpo xunta de Lupa e esta, coa intención de enganalos por segunda vez, mándaos ó Monte Ilicino (o Pico Sacro) para que collan dous dos seus bois que lles carrexen o material necesario para o sepulcro. No Monte Ilicino hai unha cova que é a entrada do inferno e está custodiada por un dragón, mais a presenza da cruz fulmínao e os touros bravos que levaban os discípulos amansan milagrosamente.

Lupa, ó coñecer que o seu plan fracasara, convértese ó cristianismo e axuda na construción da morada do apóstolo no Libredón.

## Interpretación 
A súa figura esta suxeita a múltiplas interpretacións. Desde a que defende a creación do seu mito pola igrexa católica, até quen pensa que Lupa podería ser a representación dunha deusa precristiá, probablemente a versión feminina de Lug. En calquera caso documéntase a súa presenza ao longo dos séculos, de tal xeito que no medievo boa parte da aristocracia galega afirmaba descender dela.

## Na música 
O 2 de xullo de 2016 estreouse no Teatro Colón da Coruña a ópera *A Raíña Lupa*, con música do compositor galego Fernando V. Arias e libreto de Xoán Pérez.

## Galería de imaxes 
## Notas 
## Véxase tamén 
### Bibliografía 
* 

### Outros artigos 
* Mitoloxía galega
* Castro Lupario
* Libredón
* Premio Raíña Lupa
* Serra da Raíña Loba
Gilbert Licudi

**Gilbert Licudi** é un avogado e deputado de Xibraltar, membro do Partido Socialista Laborista de Xibraltar (GSLP). Está casado e ten dous fillos.

## Biografía 
Licudi estudou na Bayside Comprehensive School, onde foi contemporáneo de Peter Montegriffo e Dominique Searle. Pero deixou a escola aos 17 anos e comezou a traballar para *Blands* e GB Airways. Despois de casar, trasladouse en 1979 coa súa esposa a Inglaterra, onde traballou para a compañía aérea rusa Aeroflot no aeroporto de Heathrow. En abril de 2011, cando Fabian Picardo tornouse líder do GSLP (e da oposición), Licudi foi nomeado Ministro de Educación, Servizos financeiros e transportes, e as áreas de Xuventude e Deportes foron transferidas a Steven Linares.

Coa vitoria do GSLP nas eleccións xerais de 2011, Licudi foi nomeado Ministro de Educación, Servizos Financeiros, Xogo, Telecomunicacións e Xustiza.

## Notas 
## Véxase tamén 
### Ligazóns externas 
* Gilbert Licudi - Páxina web oficial
Festival Internacional da Primavera de Praga

O **Festival Internacional da Primavera de Praga** (en checo **Mezinárodní hudební festival Pražské jaro**, comunmente coñecido como **Pražské jaro**) é un festival de música clásica que se celebra anualmente na cidade de Praga (República Checa) a partir do 12 de maio (aniversario da morte de Bedřich Smetana) e os primeiros días do mes de xuño. O Festival é un escaparate permanente para solistas, orquestras sinfónicas e grupos de cámara de todo o mundo.

## Historia 
O Festival Internacional da Primavera de Praga naceu no ano 1946 como conmemoración do primeiro aniversario da finalización da segunda guerra mundial, á súa vez a Česká Filharmonie celebraba o seu 50 aniversario.

## Véxase tamén 
### Outros artigos 
* Festival de Outono de Praga